Aurinkolahti

Aurinkolahti () on nuori, kasvava, etelästä mereen rajoittuva asuinalue Itä- Helsingin Vuosaaressa. Naapurustoon kuuluvat Kallahti lännessä, Keski-Vuosaari pohjoisessa, Nordsjön kartanon alue koillisessa sekä Uutela idässä. Aurinkolahden alkuperäinen nimi oli Mustalahti, mutta markkinointisyistä se päätettiin vaihtaa Aurinkolahdeksi. ==Historia== Aurinkolahden kerros- ja pientaloalueen rakentaminen aloitettiin vuonna 2000 ja se jatkuu edelleen. Töissä käydään – kuten muualtakin Vuosaaresta – paljon alueen ulkopuolella. Alkuperäisten suunnitelmien mukaan siellä asuisi alueen valmistuttua 7 000 henkilöä. Helsingin kaupungin ajatuksena Aurinkolahtea rakennettaessa oli, että Itä-Helsingin pienituloista sosiaalista rakennetta saataisiin tasapainotettua rakentamalla laadukas kerrostaloalue hyvätuloisille asukkaille. Samalla Vuosaaren vuokratalovaltaiseksi mielletty imago kohenisi. Alueelle onkin rakennettu paljon korkeatasoisia omistusasuntoja. Aurinkolahden asuintalot on mm. varustettu alueellisella valokuituverkolla. Meren rannalla on 700-metrinen hiekkauimaranta, 200-paikkainen pienvenesatama sekä rannan ja talojen välissä rantabulevardi. ==Kulkuyhteydet== Aurinkolahteen pääsee sujuvasti joukkoliikennettä käyttäen. Matka-aika metrolla Helsingin keskustasta Vuosaaren pääteasemalle on noin 20 minuuttia. Vuosaaren metroasemalta pääsee Aurinkolahteen joko bussilla 90 tai yhden kilometrin pyörä/kävelymatkalla. Lisäksi maantieyhteydet ovat hyvät. Lentokentälle pääsee bussilla ja junalla noin 70 minuutissa tai autolla Kehä III:tä vajaassa puolessa tunnissa. Kehä III:n jatkeen rakentaminen Vuosaaren satamaan paransi alueen saavutettavuutta pohjoisen ja idän suunnasta. Aurinkolahden lähistöllä on suuria kauppakeskuksia. Kauppakeskus Columbus on heti Aurinkolahden pohjoispuolella. Pohjoismaiden suurin kauppakeskus Itis on kuuden minuutin metromatkan päässä. Vuotietä pitkin sinne pääsee myös autolla. ==Kaupunkikuva== Tiedosto:Aurinkolahden peruskoulu 2016 1.jpg|Aurinkolahden peruskoulu. Tiedosto:Uutela Canal 10.jpg|Uutelan kanavaa. Tiedosto:Aurinkolahti beach.jpg|Aurinkolahden uimarantaa. Tiedosto:Cirrus Aurinkolahdesta.jpg|Näkymä Aurinkolahdesta Cirruselle päin. Tiedosto:Uutela Canal 17.jpg|Kanavan päässä sijaitseva kaaritalo Tiedosto:Aurinkolahden ranta panorama.jpg|Aurinkolahden uimarantaa kesällä 2010. Alueen itäreunaan on rakennettu Uutelankanava vesiputouksineen ja siltoineen. Kanava on valmistunut kesällä 2006. Kanavan länsipuoli oli Aurinkolahden viimeisenä merkittävänä rakentamisen kohteena. Alueen itä- ja kaakkoispuolella on Uutelan niemi ja laaja Vuosaaren ulkoilupuisto. Uimarannan välittömässä läheisyydessä on kaksi padelkenttää ja läheisellä Nordsjön kartanon alueella voi pelata 18-reikäisellä Vuosaari Golfin golf-kentällä. Aurinkolahden länsiosalle on myönnetty Puutarhaliiton ja Rakennusteollisuus RT ry:n Vuoden Ympäristörakenne 2006 -palkinto. Tuomaristoa miellytti muun muassa se, että rakentamisesta huolimatta alueella on pystytty säilyttämään luontoa ja vanhaa puutarhamiljöötä. Aurinkolahtea on kuvattu seuraavasti: ==Lähteet== * Helsinki alueittain (2005). Tietoa Vuosaaren peruspiiristä. (pdf) * Helsinki alueittain (2009). Tietoa Vuosaaren peruspiiristä. (pdf) ==Aiheesta muualla== * Helsingin Talous- ja suunnittelukeskus: Aurinkolahti *Vuosaaren ulkoilupuisto Luokka:Vuosaari Luokka:Vuoden ympäristörakenne Luokka:Helsingin osa-alueet